Deg yixef amenzu newwi-d awal ɣef umezruy n lfeṭṭa n leqbayel anda id-nufa belli nezmer ad d-nini akken id-nnan imnadiyen belli lfeṭṭa-agi tusa-d si (les Andalous) id-irewlen si l’Espagne, uɣalen ttεicin di Bgayet, wwin-d yid-sen lbnna n lfenn-agi ɣer tmurt n leqbayel abaεda ɣer Wat Yanni, nerna nessebgen-d amek id-tufrar lfeṭṭa n leqbayel ɣef lfeṭṭa n temnaḍin nniḍen am tin n Yicawiyen akked Itergiyen nufa-d d akken lfeṭṭa n leqbayel tezyen terna tecbeḥ imi is-xeddmen lmeṛǧan akked ssbiɣat, am uwreɣ, aḥcic, ajenjari, akked nnqac d rrqem is-ttgen, akken daɣen id-newwi awal ɣef yisufar s wayes i xeddmen lfeṭṭa n zik, am lmeṛǧan akked yedrimen n lfeṭṭa, d lfeṭṭa-nni n ṣṣeh, s wayes id-xeddmen tiɣwsiwin n lfeṭṭa tid yeẓẓayen.